***ΘΕΜΑΤΑ ΥΓΙΕΙΝΗΣ 2017 (Πέμπτη 15 Ιουνίου 2017)***

***ΘΕΜΑ Α***

***Α1.*** *ΕΡΩΤΗΣΕΙΣ ΣΩΣΤΟΥ / ΛΑΘΟΥΣ* ***(10 μονάδες)***

α. Η σωματική άσκηση συμβάλλει στη μείωση της αρτηριακής πίεσης του αίματος.

β. Η αύξηση της πληθυσμιακής ανοσίας δρα προστατευτικά στα άτομα που δεν έχουν ανοσία.

γ. Η πρωτοβάθμια πρόληψη είναι η έγκαιρη διάγνωση της ασθένειας, πριν εμφανιστούν τα συμπτώματά της.

δ. Η ηπατίτιδα Α ανήκει στα σεξουαλικώς μεταδιδόμενα νοσήματα.

ε. Τα στερεά απορρίμματα λέγονται λύματα.

***Α2.*** *ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ* ***(15 μονάδες)***

*1. Η ξαφνική εμφάνιση επιδημίας σε μικρό χρονικό διάστημα καλείται:*

α. Ενδημία

 β. Επιδημική έκρηξη

 γ. Πανδημία

*2. Ποιο από τα παρακάτω νοσήματα μεταδίδεται με το νερό:*

α. Ηπατίτιδα C

β. Ψώρα

γ. Χολέρα

*3. Υγιεινότερος βόθρος θεωρείται:*

 α. Ο σηπτικός

β. Ο στεγανός

γ. Ο απορροφητικός

*4. Για τη μετατροπή της προβιταμίνης D σε βιταμίνη D είναι απαραίτητη:*

α. Η ορατή ακτινοβολία

β. Η υπεριώδης ακτινοβολία

γ. Η υπέρυθρη ακτινοβολία

*5. Η δοκιμασία (test) Παπανικολάου είναι μέτρο:*

α. Πρωτοβάθμιας πρόληψης

β. Δευτεροβάθμιας πρόληψης

γ. Τριτοβάθμιας πρόληψης

***ΘΕΜΑ Β***

**Β1.** Ποιες είναι οι αρχές και οι σκοποί της Υγιεινής σύμφωνα με τον ορισμό της. ***Μονάδες 6***

**Β2.** Να αναφέρετε, ονομαστικά, τους παράγοντες που συμβάλλουν στην αλλοίωση των τροφίμων .

 ***Μονάδες 7***

**Β3.** Τι είναι η ανακύκλωση (μον. 3) και ποια οφέλη παρέχει (μον. 4). ***Μονάδες 7***

**Β4.** Να αναφέρετε πέντε (5) φυσικές πηγές της ατμοσφαιρικής ρύπανσης. ***Μονάδες 5***

***ΘΕΜΑ Γ***

**Γ1.** Με ποιους τρόπους γίνεται η άμεση μετάδοση ενός λοιμώδους νοσήματος. Να αναφέρετε από ένα παράδειγμα σε κάθε περίπτωση***. Μονάδες 8***

**Γ2.** Σε εργοστάσιο κατασκευής υλικών αγαθών, σε έναν εργαζόμενο συνέβη ατύχημα κατά την ώρα της εργασίας του. Πώς χαρακτηρίζεται αυτό το ατύχημα (μον. 1). Να αναφέρετε τέσσερα (4) μέτρα πρόληψής του (μον. 8). ***Μονάδες 9***

**Γ3.** Μια μητέρα αν και γνωρίζει ότι η κατανάλωση ζαχαρούχων τροφών από το μικρό της παιδί, του προκαλεί τερηδόνα, ισχυρίζεται ότι «δεν πειράζει που θα χαλάσουν τα δόντια του, γιατί θα βγουν τα καινούργια». Να αναφέρετε τέσσερις (4) επιπτώσεις των τερηδονισμένων δοντιών που αντικρούουν την παραπάνω άποψη της μητέρας. ***Μονάδες 8***

***ΘΕΜΑ Δ***

**Δ1.** Τις τελευταίες δεκαετίες παρατηρήθηκε μείωση της στιβάδας του όζοντος στη στρατόσφαιρα. α) Πώς ονομάζεται το φαινόμενο μείωσης της στιβάδας του όζοντος (μον. 1). β) Σε ποια προϊόντα παραγόμενα από τον άνθρωπο οφείλεται η μείωση της στιβάδας του όζοντος (μον. 4). ***Μονάδες 5***

**Δ2.** Ποιες χημικές ενώσεις και ποια άλατα αποτελούν ένδειξη μόλυνσης του πόσιμου νερού (μον. 4). Να δικαιολογήσετε την απάντησή σας (μον. 6). ***Μονάδες 10***

**Δ3.** Ένας ταξιδιώτης με την επάνοδό του από την κεντρική Αφρική και μετά από έλεγχο των υγειονομικών αρχών διαπιστώθηκε ότι νοσεί από κίτρινο πυρετό. α) Ποια διαδικασία επιβάλλεται να ακολουθήσουν οι υγειονομικές αρχές (μον. 4). β) Πώς μεταδίδεται ο κίτρινος πυρετός (μον. 3). γ) Με ποιο τρόπο θα μπορούσε να προφυλαχθεί ο ταξιδιώτης από τη συγκεκριμένη ασθένεια (μον. 3).

 ***Μονάδες 10***